rejauldu/bengali-wikipedia huggingface dataset:
ট্যাংরার কালী বা চীনা কালী পূর্ব কলকাতার ট্যাংরায় ভারতীয় চীনাদের প্রতিষ্ঠিত কালী। আনুমানিক ৬০ বছর আগে এই মন্দিরটি প্রতিষ্ঠা করা হয়। এছাড়া চীনারা টেরিটি বাজার অঞ্চলেও থাকেন।  কলকাতায় চীনারা চা শিল্পের জন্য এসেছিলো। পরে চিনি শিল্পের হাত ধরেও তাদের আগমন হয়। পরবর্তীতে তারা ক্রমে বাঙালি সংস্কৃতিতে থাকতে থাকতে তাদের নিজেস্ব সংস্কৃতির সাথে বাঙালি সংস্কৃতি আঁকড়ে ধরে। তারই একটি উদাহরণ এই ট্যাংরার কালী।  ইতিহাস ষাট বছর আগে একজন চীনা ভদ্রলোক এই মূর্তি প্রতিষ্ঠা করেন। তিনি ধর্মে ছিলেন চৈনিক বৌদ্ধ। বর্তমানে তার তৃতীয় পুরুষ এই মন্দিরের দেখভালের দায়িত্বে রয়েছেন। তিনি হিন্দু ধর্মে দীক্ষিত হয়েছেন। তবে পূজার দায়িত্বে একজন হিন্দু পুরোহিত আছেন।  মন্দিরের ইতিহাস প্রায় ষাট বছরের। সিঁদুর মাখানো দুটো কালো পাথর গাছের নিচে পূজা হতো। স্থানীয় বাসিন্দারা সেই পাথর পুজো করতেন। পরবর্তীতে চৈনিকরাও সেটি অনুসরণ করা শুরু করেন। মন্দিরের বর্তমান প্রধান আইসন। বেশিরভাগ চৈনিক বাসিন্দাই বৌদ্ধ বা খ্রিষ্ঠান। তবুও তারা কালী ঠাকুরকে খুব মান্যতা দেয়।সেই থেকেই এই কালী মন্দির তাদের সংস্কৃতির অন্তর্গত হয়ে পড়ে।  পুজোর ভোগ এখানে ভোগ হিসাবে মা কালীকে চাইনিজ খাবার দেওয়া হয়। তবে সেই নুডুলস নিরামিষ। অন্য সকল পূজার মতো ফল প্রসাদের সাথে নুডুলসকেও প্রসাদ হিসাবে বিতরণ করা হয়।  আরও দেখুন  একান্ন পীঠ  দক্ষিণেশ্বর কালীবাড়ি  তথ্যসূত্র  বহিঃসংযোগ    বিষয়শ্রেণী:কলকাতার কালীমন্দির বিষয়শ্রেণী:কলকাতার দর্শনীয় স্থান বিষয়শ্রেণী:পশ্চিমবঙ্গের কালীমন্দির
হিলাল মসজিদ বা কাটাংকার হিলাল ওল্ড মসজিদ, যা কাটাংকা মসজিদ নামে বেশি পরিচিত, এটি ইন্দোনেশিয়ার দক্ষিণ সুলাওয়েসির একটি ঐতিহাসিক মসজিদ। ১৬০৩ সালে গোয়ার সালতানাতের প্রথম মুসলিম শাসক সুলতান আলাউদ্দিন এটি নির্মাণ করেন। মসজিদটিকে দক্ষিণ সুলাওয়েসির প্রাচীনতম মসজিদ হিসাবে বিবেচনা করা হয়।   বর্ণনা  বাম|থাম্ব|150x150পিক্সেল|গোয়ার সালতানাতের পতাকা  ১৬০৩ সালে সুলতান আলাউদ্দিন কাটাংকা মসজিদটি নির্মাণ করেন। তিনি ছিলেন গোয়ার সালতানাতের ১৪তম রাজা যিনি প্রথমে ইসলাম গ্রহণ করেছিলেন।Masjid Tua Katangka, Saksi Sejarah Masuknya Islam di Sulsel. IDN Times. Retrieved April 2, 2021. প্রাথমিকভাবে, এটি দুর্গ কমপ্লেক্সের অভ্যন্তরে ছিল; যা রাজা এবং তার রক্ষীদের নামাযের স্থান হিসাবে ব্যবহৃত হত। ঐতিহাসিক সময়ে জুমার নামাজের সময়ে খুতবা প্রদানকারী ইমামদের তলোয়ার বহনকারী দুই দেহরক্ষী দ্বারা পাহারা দেওয়া হত। মসজিদের মিম্বরটি আজ অবধি তিন-ধারী বর্শা দ্বারা বেষ্টিত। নামাযের জায়গা হিসেবে ব্যবহার করা ছাড়াও মসজিদ ভবনটি যুদ্ধের সময় দুর্গ হিসাবে ব্যবহৃত হত। এটি মসজিদের শক্ত দেয়াল থেকে বোঝা যায়, যার পুরুত্ব ১২০ সেন্টিমিটার।Masjid Katangka Tertua di Sulawesi Selatan. Republika. Retrieved April 2, 2021.  কাটাংকা মসজিদ ছিল দক্ষিণ সুলাওয়েসিতে গোয়ার সালতানাতা এবং তালো রাজ্যের মত অঞ্চলগুলোতে ইসলামিক বিস্তারের কেন্দ্র ছিল। মসজিদের কাছেই সুলতান হাসানুদ্দিন এবং শেখ ইউসুফ মাকাসারি প্রভৃতি রাজনৈতিক ও ধর্মীয় নেতাদের সমাধি রয়েছে। সুলতান আলাউদ্দিন শেখ ইউসুফকে বান্তেন এবং আচেহ ভ্রমণের আগে ও শেষজীবনে দক্ষিণ আফ্রিকায় নির্বাসিত হওয়ার আগে, কাটাংকা মসজিদের আশেপাশে দেখাশোনা করেছিলেন। এছাড়াও তিনজন মিনাংকাবাউ পণ্ডিত যারা দক্ষিণ সুলাওয়েসিতে ইসলাম প্রচার করেছিলেন, যাদের নাম মসজিদে খোদাই করা আছে; দাতুক রি তিরো, দাতুক রিবান্দং এবং দাতুক পতিমাং।  স্থাপত্যের দিক থেকে এটি জাভানিজ মুসলিম শৈলীর দেমাকের সালতানাত দ্বারা নির্মিত দেমাক মসজিদ দ্বারা প্রভাবিত। দেমাক মসজিদও সেসময়ে ইসলাম প্রচারের কেন্দ্র ছিল। কাটাংকা মসজিদের ছাদের আকৃতি থেকে এটি বুঝা যায়। মসজিদটি সাতবার সংস্কার করা হলেও মূল কাঠামোর ৮০% অক্ষত রয়েছে। মিম্বর, মিহরাব এবং জানালাসহ মসজিদের কিছু অভ্যন্তরীণ উপাদানও তাদের আসল আকারে সংরক্ষিত আছে।   তথ্যসূত্র   বিষয়শ্রেণী:ইন্দোনেশিয়ার মসজিদ
জেমস জন অ্যাটকিনসন (; জন্ম: ২৪ আগস্ট, ১৯৯০) হংকংয়ে জন্মগ্রহণকারী বিশিষ্ট আন্তর্জাতিক ক্রিকেটার। হংকং জাতীয় ক্রিকেট দলের অন্যতম খেলোয়াড় ও সাবেক অধিনায়ক। দলে তিনি মূলতঃ উইকেট-রক্ষকের দায়িত্ব পালন করে থাকেন। এরপূর্বে হংকংয়ের অনূর্ধ্ব-১৯ দলে হংকংয়ের প্রতিনিধিত্ব করেছেন জেমস অ্যাটকিনসন।  তার পিতা স্টিভ অ্যাটকিনসন মাইনর কাউন্টিজে ক্রিকেট খেলেছেন ও একটি প্রথম-শ্রেণীর ক্রিকেটসহ বেশ কয়েকটি লিস্ট এ ক্রিকেটে অংশ নিয়েছেন।   খেলোয়াড়ী জীবন  ২০১০ সালের আইসিসি অনূর্ধ্ব-১৯ ক্রিকেট বিশ্বকাপের জন্য মনোনীত হয়েছিলেন। ১৯৯০-এর দশকে জন্মগ্রহণকারী অ্যাটকিনসন একমাত্র খেলোয়াড় হিসেবে তিনি একদিনের আন্তর্জাতিকে খেলছেন।  ২০১৪ সালে বাংলাদেশে অনুষ্ঠিত বিশ্ব টুয়েন্টি২০ ক্রিকেটে হংকং দলকে তাদের প্রথম বৈশ্বিক প্রতিযোগিতায় নেতৃত্ব দেন। গ্রুপ পর্বের সর্বশেষ খেলায় স্বাগতিক দলকে নাটকীয়ভাবে ২ উইকেটের ব্যবধানে জয়ে অংশ নেন। ঐ প্রতিযোগিতায় অন্য দুই খেলায় হংকং পরাজিত হয়েছিল। এছাড়াও, চট্টগ্রামে অনুষ্ঠিত খেলায় আফগানিস্তানের বিপক্ষে নিজস্ব সর্বোচ্চ ৩১ রান তোলেন ৩০ বল খেলে।   অধিনায়কত্ব  মে, ২০১৫ সালে ধারাবাহিক ক্রীড়াশৈলী উপস্থাপনে ব্যর্থ হওয়ায় তাকে অধিনায়কত্ব থেকে পদত্যাগ করতে হয়। নামিবিয়ার বিপক্ষে টুয়েন্টি২০ খেলায় ৫৯ রানে জয় পায় তার দল। খেলায় তিনি ৩৭ বলে অপরাজিত ৬৪ রান তোলেন। তা স্বত্ত্বেও তিনি এ সিদ্ধান্ত নেন। হংকংয়ের সর্বাপেক্ষা সফল খেলোয়াড় হিসেবে বাংলাদেশের বিপক্ষে জয়সহ সাড়ে তিন বছরের ব্যবধানে দলকে ওডিআই মর্যাদা এনে দেন তিনি।Jamie Atkinson steps down as Hong Kong captain   তথ্যসূত্র    আরও দেখুন   তানভীর আফজাল  হংকং জাতীয় ক্রিকেট দল  ২০১০ এশিয়ান গেমসে ক্রিকেট  ২০১৬ আইসিসি বিশ্ব টুয়েন্টি২০   বহিঃসংযোগ       বিষয়শ্রেণী:হংকংয়ের ক্রিকেটার বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:হংকংয়ের একদিনের আন্তর্জাতিক ক্রিকেটার বিষয়শ্রেণী:হংকং জাতীয় ক্রিকেট দলের অধিনায়ক বিষয়শ্রেণী:হংকংয়ের উইকেট-রক্ষক বিষয়শ্রেণী:হংকংয়ের টুয়েন্টি২০ আন্তর্জাতিক ক্রিকেটার বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:ডারহাম বিশ্ববিদ্যালয়ের ক্রিকেটার বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:উইকেট-রক্ষক
ভারতী এন্টারপ্রাইজ লিমিটেড একটি ভারতীয় বহুজাতিক সংস্থা, যার সদর দপ্তর দিল্লি অবস্থিত। এটি ১৯৭৬ সালে সুনীল ভারতী মিত্তল দ্বারা প্রতিষ্ঠিত হয়েছিল।ভারতী এন্টারপ্রাইজ টেলিযোগাযোগ, উৎপাদন, বীমা, রিয়েল এস্টেট, আতিথেয়তা এবং খাদ্য জুড়ে বিস্তৃত ব্যবসার মালিক।গ্রুপের ফ্ল্যাগশিপ কোম্পানি, ভারতী এয়ারটেল, এশিয়া, আফ্রিকা এবং ইউরোপ জুড়ে ১৮টিরও বেশি দেশে অপারেশন সহ একটি টেলিকম পরিষেবা প্রদানকারী।গ্রাহক সংখ্যার ভিত্তিতে কোম্পানিটি বিশ্বব্যাপী শীর্ষ দুই মোবাইল নেটওয়ার্ক অপারেটরের মধ্যে স্থান করে নিয়েছে। তথ্যসূত্র  বিষয়শ্রেণী:দিল্লি ভিত্তিক কোম্পানি বিষয়শ্রেণী:১৯৭৬-এ প্রতিষ্ঠিত সম্মিলিত কোম্পানি বিষয়শ্রেণী:ভারতে সদর দফতর বহুজাতিক কোম্পানি বিষয়শ্রেণী:১৯৭৬-এ প্রতিষ্ঠিত ভারতীয় কোম্পানি বিষয়শ্রেণী:১৯৭৬-এ দিল্লিতে প্রতিষ্ঠিত
সলিল দত্ত (জন্ম ৩০ নভেম্বর ১৯৩১ –  মৃত্যু ২০ সেপ্টেম্বর ২০০৪) একজন ভারতীয় বাঙালি চলচ্চিত্র পরিচালক, চিত্রনাট্যকার এবং অভিনেতা ছিলেন। তিনি সূর্যশিখা (১৯৬৩), স্ত্রী (১৯৭২) এবং সেই চোখ (১৯৭৬) চলচ্চিত্রের জন্য সুপরিচিত।  কর্মজীবন সলিল দত্ত ১৯৩১ সালের ৩০ নভেম্বর ব্রিটিশ ভারতের কলকাতায় জন্মগ্রহণ করেন। তিনি ১৯৫৬ সালে ত্রিযামা এবং ১৯৬০ সালে খোকাবাবুর প্রত্যবর্তন-এর সহকারী পরিচালক হিসাবে তার কর্মজীবন শুরু করেন। তাঁর পরিচালিত প্রথম চলচ্চিত্র হল ১৯৬৩ সালে সূর্য শিখা উত্তম কুমার এবং সুপ্রিয়া চৌধুরী অভিনীত। এছাড়াও তিনি ১৯৬৫ সালে অতিথি, খেলাঘর, ধন্যি মেয়ে ইত্যাদি বেশ কিছু ছবিতে অভিনয় করেন। সলিল দত্ত তার কর্মজীবনে ২২টি বাংলা চলচ্চিত্র পরিচালনা করেন। ২০শে সেপ্টেম্বর ২০০৪ সালে ফুসফুসের ক্যান্সারে আক্রান্ত হয়ে কলকাতায় তিনি মারা যান।  চলচ্চিত্রের তালিকা  সূর্য শিখা (১৯৬৩)  মোমের আলো (১৯৬৪)  প্রস্তর স্বাক্ষর (১৯৬৭)  অপরিচিত (১৯৬৯)  কলঙ্কিতা নায়ক (১৯৭০)  খুঁজে বেড়াই (১৯৭১)  স্ত্রী (১৯৭২)  শেষ প্রস্থে দেখুন (১৯৭৩)  অসতী (১৯৭৪)  সেই চোখ (১৯৭৬)  বাবু মশাই (১৯৭৭)  হীরে মানিক (১৯৭৯)  ঘরের বাইরে ঘর (১৯৮০)  ওগো বধু সুন্দরী (১৯৮১)  রাজেশ্বরী (১৯৮৪)  উর্বশী (১৯৮৬)  শ্যাম সাহেব (১৯৮৬)  যার যে প্রিয় (১৯৮৭)  আবিষ্কার (১৯৯০)  অমর সাথী (১৯৯১)  হেথাই স্বর্গ (২০০১)   তথ্যসূত্র    বহিঃসংযোগ   বিষয়শ্রেণী:বাঙালি অভিনেতা বিষয়শ্রেণী:চলচ্চিত্র পরিচালক বিষয়শ্রেণী:চিত্রনাট্যকার বিষয়শ্রেণী:১৯৩২-এ জন্ম বিষয়শ্রেণী:২০০৪-এ মৃত্যু বিষয়শ্রেণী:বাঙালি হিন্দু বিষয়শ্রেণী:বাঙালি চলচ্চিত্র পরিচালক বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:কলকাতার চলচ্চিত্র পরিচালক বিষয়শ্রেণী:ভারতীয় পুরুষ চিত্রনাট্যকার
নিলস থরবোর্গ (জন্ম ১৯ ফেব্রুয়ারি, ১৯৬৪) ডেনীয় ফুটবল ক্লাব ওডেন্স বোল্ডক্লাবের চেয়ারম্যান। এছাড়াও তিনি ৩.১ বিলিয়ন ডেনীয় ক্রোনার সম্পদ সহ ফুনেনের প্রাক্তন ধনী ব্যক্তি। "Trecifret milliontab undrer Inspirations tidligere topchef" Børsen Online, Oct 23, 2012 borsen.dk   তিনি ডেনীয় কোম্পানি এল'ইজি এর মালিকও "Thorborg- & Co aflivede tanten]" Fyens Stiftstidende Jun 13, 2008   ২৪ ফেব্রুয়ারী, ২০২২-এ ইউক্রেনে রুশ আক্রমণের পর রুশ কোম্পানি কামাজের সাথে ডিনেক্সের চলমান ব্যবসার কারণে নিলস থরবোর্গ নেতিবাচক প্রচার পেয়েছিল। সমালোচনাটি ডাইনেক্সের (এখন বন্ধ) কামাজের কাছে নির্গমন ব্যবস্থা বিক্রির কারণে হয়েছে, যা বাণিজ্যিক ও সামরিক ব্যবহারের জন্য লরি উৎপাদনের জন্য পরিচিত। বিক্রি করা নির্গমন ব্যবস্থা, পরে তাদের নির্দিষ্ট পরিবেশগত মানের কারণে সামরিক গাড়িতে ব্যবহারের জন্য উপযুক্ত হয় নি, এবং ডিনেক্স গত ১০-১৫ বছর ধরে সামরিক ব্যবহারের জন্য পণ্য সরবরাহ করছে না। https://avisendanmark.dk/artikel/direkt%C3%B8rens-st%C3%B8rste-dilemma-skal-vi-blive-i-rusland-eller-lukke-vores-fabrik   তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ডেনীয় ক্রীড়া নির্বাহী ও প্রশাসক বিষয়শ্রেণী:ডেনীয় শতকোটিপতি
thumb|right|ভাপা পিঠা ভাপা পিঠা বাংলাদেশ ও ভারতের একটি ঐতিহ্যবাহী পিঠা যা প্রধানত শীত কালে প্রস্তুত করা হয় ও খাওয়া হয়। এটি প্রধানত চালের গুঁড়া দিয়ে জলীয় বাষ্পের আঁচে তৈরী করা হয়। মিষ্টি করার জন্য দেয়া হয় গুড়। স্বাদ বৃদ্ধির জন্য নারকেলের শাঁস দেয়া হয়। ঐতিহ্যগতভাবে এটি একটি গ্রামীণ নাস্তা হলেও বিংশ শতকের শেষভাগে প্রধানত শহরে আসা গ্রামীণ মানুষদের খাদ্য হিসাবে এটি শহরে বহুল প্রচলিত হয়েছে। রাস্তাঘাটে এমনকী রেস্তোরাঁতে আজকাল ভাপা পিঠা পাওয়া যায়। এই পিঠা অনেক অঞ্চলে ধুপি নামেও পরিচিত। এর ধরনের মধ্যে রয়েছে মিষ্টি ভাপা ও ঝাল ভাপা।  ভাপা পিঠে প্রকৃতপক্ষে জলীয় বাষ্প দিয়ে সেদ্ধ করা পিঠে। এই ধরনের পিঠের আদি সংস্করণ হল গড়গড়িয়া বা গড়গড়ে পিঠে। এই গড়গড়ে পিঠে পশ্চিমবঙ্গের বাঁকুড়া, পুরুলিয়া, মেদিনীপুর জেলায় ব্যাপক পরিমাণে শীতকালে বাড়িতে বাড়িতে প্রস্তুত করা হয়। উৎকল ব্রাহ্মণ পরিবারের সদস্যদের মধ্যে গড়গড়ে পিঠের প্রচলন বেশি। উৎকৃষ্ট মানের পুষ্টিকর গড়গড়ে পিঠে তৈরি হয় বাঁকুড়া জেলার সিমলাপাল এলাকায়।ভূমিলক্ষ্মী|আনন্দবাজার পত্রিকা|২৪ ডিসেম্বর,১৯৭৬ এই পিঠে তৈরির মূল উপাদান চালের গুড়ো এবং পুর। চালের গুড়ো জল দিয়ে সেদ্ধ করে খইল  তৈরি করা হয়। খইল  ছোট্ট বাটির মতো করে তাতে নারকেলপুর বা চাছিপুর বা ছানাপুর ভরে মুড়ে দেওয়া হয়।  তারপর জলীয় বাষ্পে সেদ্ধ করা হয়।  প্রস্তুত প্রণালী উপকরণ চালের গুঁড়া এক কেজি, খেজুরের গুড় আধা কেজি, নারিকেল কোরানো চার বাটি, লবণ স্বাদ মতো ও পানি পরিমাণ মতো।  প্রস্তুতি চালের গুঁড়ায় সামান্য লবণ ও পানি মিশিয়ে মেখে নিতে হয়। তারপর একটি বাঁশের বা প্লাস্টিকের চালুনি দিয়ে মাখানো চালের গুঁড়াগুলো চেলে নিতে হয়। এরপর নারিকেলের চাঁছা ও গুড় মিশিয়ে জ্বাল দিয়ে শুকনা করে পাকিয়ে নিতে হবে।  কৌশল ভাপা পিঠা তৈরী করা কৌশলের ব্যাপার কেননা এটির জন্য পৃথক ব্যবস্থা লাগে  জলীয় বাষ্পের আঁচে এটি তৈরী করতে হয়। এজন্যে একটি মাটির পাতিল আধা ইঞ্চি গোল ফুটো করে আঠা দিয়ে পাতিলের মুখে আটকে নিতে হয়। পাতিলের অর্ধেক পানি দিয়ে চুলায় বসিয়ে পানি ফুটাতে হয়। ছোট একটি বাটিতে প্রথমে মাখানো চালের গুঁড়া ও মাঝখানে নারিকেল পাকানো দিয়ে বাটি ভর্তি করে বাটির মুখ পাতলা কাপড় দিয়ে মুড়ে ফুটন্ত হাঁড়ির ছিদ্রতে বসিয়ে ভাপা পিঠা দুই মিনিট সেদ্ধ করতে হয়। তারপর গরম গরম খেতে হয়। সেদ্ধ হওয়ার সময় গুড় গলে বাইরে বেরিয়ে আসলে সাদা চালের গুঁড়ার ফাঁকে ফাঁকে গুড়ের উঁকি মনোরম দেখায়।  thumb|ভাপা পিঠা  চিত্রশালা  তথ্যসূত্র   ভাপা পিঠার ছবি  বিষয়শ্রেণী:মিষ্টি পিঠা বিষয়শ্রেণী:বাঙালি রন্ধনশৈলী বিষয়শ্রেণী:বাংলাদেশী রন্ধনশৈলী বিষয়শ্রেণী:বাংলাদেশী মিষ্টান্ন বিষয়শ্রেণী:ভারতীয় মিষ্টান্ন বিষয়শ্রেণী:ভাপায়িত খাবার বিষয়শ্রেণী:চালের কেক বিষয়শ্রেণী:পিঠা
আন্তর্জাতিক সাক্ষরতা দিবস হলো জাতিসংঘ শিক্ষা, বিজ্ঞান ও সংস্কৃতি সংস্থা বা ইউনেস্কো-ঘোষিত একটি আন্তর্জাতিক দিবস। ১৯৬৬ সালের ২৬ অক্টোবর ইউনেস্কোর সাধারণ সম্মেলনের ১৪ তম অধিবেশনে ৮ সেপ্টেম্বর তারিখকে “আন্তর্জাতিক সাক্ষরতা দিবস” হিসেবে ঘোষণা করা হয়। ১৯৬৭ সালে প্রথমবারের মতো দিবসটি উদ্‌যাপিত হয়। দিবসটির লক্ষ্য ব্যক্তি, সম্প্রদায় এবং সমাজের কাছে সাক্ষরতার গুরুত্ব তুলে ধরা। বর্তমানে জাতিসংঘের সকল সদস্য রাষ্ট্র এই দিবসটি উদ্‌যাপন করে থাকে। গুরুত্ব  ১৯৬৭ সাল থেকে জনসাধারণকে আরও শিক্ষিত, ন্যায়সঙ্গত, শান্তিপূর্ণ এবং টেকসই সমাজ গঠনের জন্য সাক্ষরতার গুরুত্বের কথা স্মরণ করিয়ে দেওয়ার জন্য বিশ্বজুড়ে ৮ সেপ্টেম্বর আন্তর্জাতিক সাক্ষরতা দিবস (ILD) বার্ষিক উদযাপন অনুষ্ঠিত হয়ে আসছে।  সাক্ষরতা সকলের জন্য একটি মৌলিক মানবাধিকার। এটি অন্যান্য মানবাধিকার, বৃহত্তর স্বাধীনতা এবং বিশ্বব্যাপী নাগরিকত্ব উপভোগের দ্বার উন্মুক্ত করে। সাক্ষরতা হল মানুষের জন্য বিস্তৃত জ্ঞান, দক্ষতা, মূল্যবোধ, মনোভাব এবং আচরণ অর্জনের একটি ভিত্তি। সাক্ষরতা সমতা,  বৈষম্যহীনতা, আইনের শাসন, সংহতি, ন্যায়বিচার, বৈচিত্র্য এবং সহনশীলতার প্রতি আলোকপাত করে। উপযুক্ত সাক্ষরতা স্থায়ী শান্তির সংস্কৃতি গড়ে তোলে। দেখা গেছে ২০২৩ সালে, কমপক্ষে দশজন তরুণ এবং প্রাপ্তবয়স্কের মধ্যে একজনের এখনও মৌলিক সাক্ষরতার দক্ষতার অভাব ( ৭৫৪ মিলিয়ন )। উপরন্তু, লক্ষ লক্ষ শিশু পড়া, লেখা এবং সংখ্যাবিদ্যায় ন্যূনতম দক্ষতা অর্জনের জন্য লড়াই করছে, এখনো ৬-১৮ বছর বয়সী প্রায় ২৫ কোটি শিশু স্কুলের বাইরে রয়েছে। তাই সাক্ষরতা বিষয়ে সচেতন করা এখন খুবই দরকার।   দিবস উদ্‌যাপনের যৌক্তিকতা  পৃথিবীর প্রায় ৭৭৫ মিলিয়ন অধিবাসীর ন্যূনতম প্রয়োজনীয় অক্ষরজ্ঞানের অভাব রয়েছে। প্রাপ্তবয়স্ক প্রতি পাঁচ জনে একজন এখনও শিক্ষিত নন এবং এই জনগোষ্ঠীর প্রায় দুই-তৃতীয়াংশই নারী। বিশ্বের প্রায় ৬০.৭ মিলিয়ন শিশু প্রাতিষ্ঠানিক শিক্ষা থেকে বঞ্চিত এবং আরও অনেকের শিক্ষায় অনিয়মিত বা শিক্ষা সমাপ্ত হওয়ার আগেই ঝরে পড়ে।  ইউনেস্কোর “সকলের জন্য শিক্ষার বৈশ্বিক নিরীক্ষণ রিপোর্ট (২০০৬)” অনুসারে, অঞ্চলভিত্তিতে দক্ষিণ এশিয়ায় প্রাপ্তবয়স্কদের মধ্যে সাক্ষরতার হার সবচেয়ে কম (৫৮.৬%); এরপরেই রয়েছে সাব-সাহারান আফ্রিকা অঞ্চলের অবস্থান (৫৯.৭%)। বিশ্বের সবচেয়ে কম সাক্ষরতার হারের দেশগুলো হলো বুর্কিনা ফাসো (১২.৮%), নাইজার (১৪.৪%) ও মালি (১৯%)। প্রতিবেদনে দেশগুলোর নিরক্ষরতার হারের সাথে চরম দারিদ্র‍্য এবং নারীদের সামাজিক অবস্থানের সাথে নিরক্ষতার সুস্পষ্ট সম্পর্ক পরিলক্ষিত হয়।   আরও দেখুন   সাক্ষরতা  সাক্ষরতার হার অনুযায়ী রাষ্ট্রসমূহের তালিকা   তথ্যসূত্র    বহিঃসংযোগ     ইউনেস্কোর লিটারেসি পোর্টাল   ইউনেস্কোর কার্যকর সাক্ষরতার অনুশীলন ডাটাবেস  বিষয়শ্রেণী:সেপ্টেম্বর উদ্‌যাপন বিষয়শ্রেণী:জাতিসংঘের দিবস বিষয়শ্রেণী:ইউনেস্কো বিষয়শ্রেণী:সাক্ষরতা
থাম্ব|ভারতে ওড়িশা রাজ্যের অবস্থান (লাল) ভারতের পূর্ব উপকূলে অবস্থিত ওড়িশা রাজ্যটি ৩০ টি জেলায় বিভক্ত। জেলাগুলি ওড়িশার গঠনগত ও প্রশাসনিক একক।  ভারতের বিভিন্ন রাজ্যের জেলাশাসক হন একজন ডিস্ট্রিক্ট কালেক্টর, ক্ষেত্রবিশেষে ডেপুটি কমিশনার (ডিসি)। ডেপুটি কমিশনার একাধারে জেলা ম্যাজিস্ট্রেটের পদও অলঙ্কৃত করেন। এই পদাধিকার বলে তিনি জেলায় বিচার বিভাগের দায়িত্বপ্রাপ্ত, এবং কালেক্টর হিসেবে রাজস্ব আদায়ের দায়িত্বপ্রাপ্ত। সাধারণত ইন্ডিয়ান অ্যাডমিনিস্ট্রেটিভ সার্ভিসের কোনও আধিকারিক জেলাশাসক হলেও মাঝে মাঝে ওড়িশা সিভিল সার্ভিসের কোনও আধিকারিককেও এই দায়িত্ব দেওয়া হয়। জেলাশাসকের সহায়তা করেন রাজ্য সরকার কর্তৃক নিযুক্ত জেলা প্রশাসন পর্যায়ের বিভিন্ন আধিকারিক। এক একজন ইন্ডিয়ান পুলিশ সার্ভিস (আইপিএস) আধিকারিক এক একটি জেলার পুলিশ সুপারিন্‌টেন্ডেন্ট হিসেবে আইনের শাসন বজায় রাখার দায়িত্ব পালন করেন।   জেলাসমূহ  ওড়িশার জেলা নিচে ওড়িশার বিভিন্ন জেলার রূপরেখার ছক দেওয়া হল।ভারতের জনগণনা কমিশনার ও রেজিস্ট্রার জেনারেলের দপ্তর। কোডজেলাসদর শহরজনসংখ্যা (২০০১)জনসংখ্যা (২০১১http://www.census2011.co.in/census/state/districtlist/orissa.html)ক্ষেত্রফল (কিমি²)২০১১ তে জনঘনত্ব(/কিমি²)মানচিত্র AN অনুগুল অনুগুল  ১,১৪০,০০৩  ১,২৭৩,৮২১  ৬,৩৭৬  ১৯৯.৮100px BD বৌধ বৌধগড় ৩৭৩,৩৭২  ৪৪১,১৬২  ৩,০৯৮  ১৪২.৪100px BL বলাঙ্গির  বলাঙ্গির ১,৩৩৭,১৯৪  ১,৬৪৮,৯৯৭  ৬,৫৭৫  ২৫০.৮100px BR বারগড় (বরাগড়) বারগড় ১,৩৪৬,৩৩৬  ১,৪৮১,২৫৫  ৫,৮৩৭  ২৫৩.৮100px BW বালেশ্বর (বালেসোর) বালেশ্বর ২,০২৪,৫০৮  ২,৩২০,৫২৯  ৩,৮০৬  ৬০৯.৭100pxBHভদ্রক  ভদ্রক ১,৫০৬,৫২২২,৫০৫৬০১100px CU কটক কটক ২,৩৪১,০৯৪  ২,৬২৪,৪৭০  ৩,৯৩২  ৬৬৭.৫100px DE দেবগড় (দেওগড়) দেবগড় ২৭৪,১০৮  ৩১২,৫২০  ২,৯৪০  ১০৬.৩100px DH ঢেঙ্কানাল ঢেঙ্কানাল ১,০৬৬,৮৭৮  ১,১৯২,৮১১  ৪,৪৫২  ২৬৭.৯100px GN গঞ্জাম ছত্রপুর ৩,১৩০,৬৩৫  ৩,৫২৯,০৩১  ৮,২০৬  ৪৩০.১100px GP গজপতি পারলাখেমুন্দি ৫১৮,৮৩৭  ৫৭৭,৮১৭  ৪,৩২৫  ১৩৩.৬100px JH ঝারসুগুড়া ঝারসুগুড়া ৫০৯,৭১৬  ৫৭৯,৫০৫  ২,১১৪  ২৭৪.১100px JP জাজপুরজাজপুর ১,৬২৪,৩৪১  ১,৮২৭,১৯২  ২,৮৯৯  ৫৯৫.৮100px JS জগৎসিংহপুর জগৎসিংহপুর ১,০৫৭,৬২৯  ১,১৩৬,৯৭১  ১,৬৬৮  ৬৮১.৬100px KH খোর্দা খোর্দা ১,৮৭৭,৩৯৫  ২,২৫১,৬৭৩  ২,৮১৩  ৮০০.৫100px KJ কেন্দুঝর (কেওনঝড়) কেন্দুঝর ১,৫৬১,৯৯০  ১,৮০১,৭৩৩  ৮,৩০৩  ২১৭.০100px KL কালাহান্ডি ভবানিপাটনা ১,৩৩৫,৪৯৪  ১,৫৭৬,৮৬৯  ৭,৯২০  ১৯৯.১100px KN কন্ধমাল ফুলবাণী ৬৪৮,২০১  ৭৩৩,১১০  ৮,০২১  ৯১.৪100px KO কোরাপুট কোরাপুট ১,১৮০,৬৩৭  ১,৩৭৯,৬৪৭  ৮,৮০৭  ১৫৬.৭100px KP কেন্দ্রাপড়া কেন্দ্রাপড়া ১,৩০২,০০৫  ১,৪৪০,৩৬১  ২,৬৪৪  ৫৪৪.৮100px ML মালকানগিরি মালকানগিরি ৫০৪,১৯৮  ৬১৩,১৯২  ৫,৭৯১  ১০৫.৯100px MY ময়ুরভঞ্জ বারিপদা ২,২২৩,৪৫৬  ২,৫১৯,৭৩৮  ১০,৪১৮  ২৪১.৯100px NB নবরঙ্গপুর নবরঙ্গপুর ১,০২৫,৭৬৬  ১,২২০,৯৪৬  ৫,২৯১  ২৩০.৮100px NU নূয়াপড়া নূয়াপড়া ৫৩০,৬৯০  ৬১০,৩৮২  ৩,৮৫২  ১৫৮.৫100px NY নয়াগড় নয়াগড় ৮৬৪,৫১৬  ৯৬২,৭৮৯  ৩,৮৯০  ২৪৭.৫100px PU পুরী পুরী ১,৫০২,৬৮২  ১,৬৯৮,৭৩০  ৩,৪৭৯  ৪৮৮.৩100px RA রায়গড়া রায়গড়া ৮৩১,১০৯  ৯৬৭,৯১১  ৭,০৭৩  ১৩৬.৮100px SA সম্বলপুর সম্বলপুর ৯৩৫,৬১৩  ১,০৪১,০৯৯  ৬,৬২৪  ১৫৭.২100px SA সুবর্ণপুর (সোনপুর)  সুবর্ণপুর ৫৪১,৮৩৫  ৬১০,১৮৩  ২,৩৩৭  ২৬100px SN সুন্দরগড় সুন্দরগড় ১,৮৩০,৬৭৩    ৯,৭১২  ১৮৮100px   সমগ্র রাজ্য  ভুবনেশ্বর ৩৬,৮০৪,৬৬০  ৪১,৯৭৪,২১৮  ১৫৫,৭০৭  ২৬৯.৬100px   তথ্যসূত্র    বহিঃসংযোগ    ওড়িশা সরকারের ওয়েবসাইট  বিষয়শ্রেণী:ভারতের জেলাসমূহের তালিকা বিষয়শ্রেণী:ওড়িশার জেলা
ও ভি উষা (জন্ম ৪ঠা নভেম্বর ১৯৪৮) হলেন একজন মালয়ালম কবি এবং ঔপন্যাসিক। লেখক এবং শিক্ষাবিদ কে এম জর্জ তাঁর সম্বন্ধে বলেছেন, "গভীর নৈতিক চিন্তা ভাবনা এবং প্রযুক্তিগত নৈপুণ্য" সহ একজন কবি। তিনি একটি উপন্যাস রচনা করার পাশাপাশি চারটি কবিতা এবং কয়েকটি ছোট গল্প লিখেছেন। তিনি বিভিন্ন জার্নালে প্রবন্ধও লিখেছেন। উষা কোট্টায়ামের মহাত্মা গান্ধী বিশ্ববিদ্যালয়ে প্রকাশনা পরিচালক হিসেবে কাজ করেছেন। তিনি ২০০০ সালে মুক্তিপ্রাপ্ত মালয়ালম চলচ্চিত্র মাঝা-তে সেরা গানের কথার জন্য কেরালা রাজ্য চলচ্চিত্র পুরস্কার জিতেছিলেন।   প্রাথমিক জীবন  থাম্ব উষা তাঁর পরিবারের সর্বকনিষ্ঠ সন্তান হিসেবে কেরালার পালঘাটের কাছে একটি ছোট গ্রামে জন্মগ্রহণ করেন। শৈশবের বেশিরভাগ সময়ই তাঁর কেটেছে নিজের গ্রামে। তাঁর বাবা "মালাবার স্পেশাল পুলিশ" -এ নিযুক্ত ছিলেন এবং তাঁর বড় ভাই ও ভি বিজয়ন ছিলেন একজন ঔপন্যাসিক এবং কার্টুনিস্ট। উষা তাঁর মায়ের অনুপ্রেরণায় মালয়ালম সাহিত্যের প্রতি আকৃষ্ট হয়েছিলেন, তাই অল্প বয়সেই এর প্রতি আগ্রহ তাঁর তৈরি হয়েছিল। উষা ১৩ বছর বয়সে কবিতা লিখতে শুরু করেন এবং মালয়ালাম সাপ্তাহিক মাতৃভূমির "চিলড্রেনস কর্নার"-এ নিয়মিত অবদান রেখেছেন। ১৯৭৩ সাল পর্যন্ত তাঁর কবিতা নিয়মিতভাবে সাপ্তাহিক পত্রিকায় প্রকাশিত হয়েছিল, সেই সময় তাঁর বয়স ছিল ২৫ বছর। তাঁর ভাই দিল্লীতে বসবাস করতেন, তাই স্কুলের পড়া শেষ করার পর, তিনি দিল্লীতে চলে আসেন এবং দিল্লি বিশ্ববিদ্যালয় থেকে ইংরেজি সাহিত্যে স্নাতকোত্তর ডিগ্রি সম্পন্ন করেন। ডিগ্রী সম্পন্ন করার পর, উষা একজন সম্পাদকীয় প্রশিক্ষণার্থী হিসেবে নিজের কর্মজীবন শুরু করেন এবং পরে একটি প্রকাশনা সংস্থার প্রধান সম্পাদক হন।   কর্ম জীবন  ১৯৭১ সালে, তাঁর "ইনকিলাব জিন্দাবাদ" শিরোনামের একটি ছোট গল্প থেকে একই নামে একটি চলচ্চিত্র নির্মিত হয়েছিল। সেই ছবিতেই তিনি একটি গানও লিখেছিলেন ('আরুদে মানসিলে গানময়ী জ্ঞান')। গানটির সঙ্গীত পরিচালক ছিলেন জি দেবরাজন এবং গানটি গেয়েছিলেন পি লীলা। তিনি সম্ভবত আধুনিক মালয়ালম চলচ্চিত্র জগতে প্রথম মহিলা গীতিকার। ১৯৭৩ সাল থেকে, তিনি প্রায় দশ বছরের ধরে বেশি লেখালেখি করেননি। ১৯৮২ সালে, তিনি আবার লেখা শুরু করেন এবং তারপর থেকে নিয়মিতভাবে লিখে গেছেন। যদিও তাঁর বেশিরভাগ কবিতা "বই আকারে" প্রকাশিত হয়নি, তাঁর একমাত্র উপন্যাস শহীদ নামা ২০০১সালে প্রকাশিত হয়েছিল। তিনি ২০০৮ সালে কেরল রাজ্য চলচ্চিত্র পুরস্কারের জুরি সদস্যদের মধ্যে একজন ছিলেন এবং কোট্টায়ামের মহাত্মা গান্ধী বিশ্ববিদ্যালয়ের প্রকাশনা পরিচালক হিসাবে কাজ করেছিলেন।   কাজ    স্নেহাগীতাঙ্গল (কবিতা)  ধ্যানম (কবিতা)  অগ্নিমিত্রান্নোরু কুরিপ্পু (কবিতা)  শহীদ নামা (উপন্যাস, ২০০১)  নীলম থোদা মান্নু (ছোটগল্প)   পুরস্কার    ২০০০ – মাঝা ছবিতে সেরা গানের কথার জন্য কেরালা রাজ্য চলচ্চিত্র পুরস্কার   মন্তব্য    তথ্যসূত্র    বহিঃসংযোগ   বিষয়শ্রেণী:কেরলের লেখিকা বিষয়শ্রেণী:২১শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:ভারতীয় নারী ঔপন্যাসিক বিষয়শ্রেণী:ভারতীয় নারী কবি বিষয়শ্রেণী:ভারতীয় নারী ছোটগল্পকার বিষয়শ্রেণী:২১শ শতাব্দীর ভারতীয় ঔপন্যাসিক বিষয়শ্রেণী:২১শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় কবি বিষয়শ্রেণী:ভারতীয় গীতিকার বিষয়শ্রেণী:কেরল রাজ্য চলচ্চিত্র পুরস্কার বিজয়ী বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:মালয়ালম কবি বিষয়শ্রেণী:জীবিত ব্যক্তি বিষয়শ্রেণী:১৯৪৮-এ জন্ম
Example usage  <nowiki> {{Infobox encryption method | name          = AES | image         = [[Image:AES-SubBytes.svg|280px|center]] | caption       = The <tt>SubBytes</tt> step, one of four stages in a round of AES | designers     = [[Vincent Rijmen]], [[Joan Daemen]] | publish date  = 1998 | derived from  = [[Square (cipher)|Square]] | derived to    = [[CRYPTON]], [[Anubis (cipher)|Anubis]], [[Grand Cru (cipher)|Grand Cru]] | related to    = ... | key size      = 128, 192 or 256 bits | block size    = 128 bits | structure     = [[Substitution-permutation network]] | rounds        = 10, 12 or 14 (depending on key size) | cryptanalysis = A [[related-key attack]] can break up to 9 rounds of 256-bit AES [...] }} </nowiki> This template summarizes information about an encryption method. If you have suggestions as to how the template may be improved, please leave a message on the talk page.  All available parameters  {{Infobox encryption method | name          =  | image         =  | caption       =  | designers     =  | publish date  =  | derived from  =  | derived to    =  | related to    =  | key size      =  | block size    =  | structure     =  | rounds        =  | cryptanalysis =  }}  Parameters This infobox takes a number of parameters, which are all optional:  ParameterDescriptionname.image.caption.designers.publish date.derived from.derived to.related to.key size.block size.rounds.cryptanalysis.  Category:Cryptography templates
thumb|right|250px|মিকুয়েল ক্রুসাফন্ট আই পাইরো মিকুয়েল ক্রুসাফন্ট আই পাইরো (সাবাদেল, কাতালোনিয়া ১৯১০-১৯৮৩) একজন কাতালান জীবাশ্মবিদ ছিলেন। তিনি বিশেষত স্তন্যপায়ীদের হাড় নিয়ে কাজ করতেন।  তিনি বার্সেলোনা বিশ্ববিদ্যালয় থেকে ১৯৩৩ সালে ফার্মেসীতে ডিগ্রীপ্রাপ্ত হন। এরপর মাদ্রিদ বিশ্ববিদ্যালয় থেকে প্রাকৃতিক বিজ্ঞানে ১৯৫০ সালে পরবর্তী ডিগ্রীলাভ করেন।  তিনি নির্দ্বিধায় প্রথম ওভিয়েডো বিশ্ববিদ্যালয়ের জীবাশ্মবিদ্যার অধ্যাপক নিযুক্ত হন। এরপর তিনি বার্সোলোনার সোসাটাটিস ইয়েসুর নৃতত্ত্ববিদ্যার অধ্যাপক নিযুক্ত হন।  তার অন্যতম গুরুত্বপূর্ণ কাজগুলো হলঃ লস ভার্টেব্রাডোস দেল মিওসিনো কনটিনেন্টাল দ্য লাঁ কুয়েন্সা দেল ভ্যালিস-পেনিদেস (জোসেপ ফার্নান্দোজের সাথে ১৯৪৩ সালে), এল মিওসিনো কনটিনেন্টাল দেল ভ্যালিস ইয়ে সাস ইয়াসিমিএন্টোস দ্য ভার্টেব্রাডোস (জোসেপ ফার্নান্দোজের সাথে ১৯৪৮ সালে), এল বুর্ডিগালিএন্সা কনটিনেন্টাল দ্য লাঁ কুয়েন্সা দেল ভ্যালিস-পেনিদেস (জোসেপ ফার্নান্দোজের সাথে ১৯৫৫ সালে), এস্টুডিও মাস্টারোমেট্রিকস এন লাঁ এভোলিসন দ্য লস ফিসিপেদোস (১৯৫৭ সালে, জাউম ট্রুওলসের সাথে), লা ইভোলিসন (১৯৬৬ সালে, বারমুডা মেলেন্দেজ ও এমিলিয়ান অ্যাকুরির সাথে)।  ১৯৬৯ সালে তিনি ইনস্টিটিউট প্রোভিন্সাল দ্য প্যালেওনোটোলোজিয়া, ১৯৮৩ সালে থেকে ইনস্টিটিউট দ্য প্যালেওনোটোলোজিয়া মিকুয়েল ক্রুসাফোন্ট নামেই পরিচিত, এর প্রতিষ্ঠা করেন।  প্রাগৈতিহাসিক স্তন্যপায়ী ক্রুসাফোন্টিয়া তার নামেই রাখা হয়েছে।   তথ্যসূত্র    বহিঃসংযোগ  Info about Institut Paleontològic Dr. M. Crusafont  বিষয়শ্রেণী:কাতালান জীবাশ্মবিদ বিষয়শ্রেণী:স্প্যানিশ জীবাশ্মবিদ বিষয়শ্রেণী:১৯১০-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:কাতালান বিজ্ঞানী বিষয়শ্রেণী:বার্সেলোনা বিশ্ববিদ্যালয়ের প্রাক্তন শিক্ষার্থী